Alyssa Daguisé

Alyssa Paramitha Daguisé (lahèr 25 Maret 1998) èngghi panèka moḍèl, sèlèbritas internèt, tor palakon ḍâri bhângsa Prancis sè akarèr è Inḍonèsia.

 Kaoḍi'ân Dhibi'èn 
Alyssa lahèr è Lombok è tangghâl 25 Maret 1998 mènangka ana' ḍâri pengusaha asal Prancis, Richard Vincent Daguisé sareng Risa Affianti Dewi. Salèrana ngaghungè sèttong kaka' binè' sè asmana Alexandra Marina Daguisé tor sèttong alè' lakè' sè asmana Andhika Nicolas Daguisé.Ruly Riantrisnanto. "Profil Alyssa Daguise: Kiprah di Dunia Model dan Aktris, serta Perjalanan Kariernya". Liputan 6. 2025-06-17. Aksès 2026-01-08.

Nilai sakolaânna malolo tèngghi selama asakola è French School Jakarta aghâbây Alyssa bisa akulia kalabân ngala' jurusân ḍokter ghighi è Universitas Paris Descartes. Namong, Alyssa lebbi mèlè kaangghuy adhingghâlaghi kulia ḍokterna tor alanjutaghi asakola è ḍèsain angghuyân è Mod'Arr International Paris. Alysa resmi mamarè pamolangna è ka'ḍissa' è bulân Sèptèmber 2022 tor ngaollè gellar Fashion Business.Raden Putri Alpadillah Ginanjar. "Riwayat Pendidikan Alyssa Daguise, Hampir Jadi Dokter Gigi". Tempo. 2025-06-19. Aksès 2026-01-08.

Alysa mabâḍâ prosès sèraman kalabân ngagghuy adhât Sondhâ nalèkana para' ḍâpa'a è arè kabinanna kalabân Al Ghazali è tangghâl 13 Junè 2025. Kaḍuwâna alangsungaghi akaḍ nèka è tangghâl 13 Junè 2025. Kaḍuwâna alangsungaghi akaḍ nèka sareng salamâdhna è tangghâl 16 Junè 2025 sè èsiaraghi langsung sareng stasiun TV SCTV. Akaḍ nèka kaḍuwâna èlaksanaaghi è Hotèl St. Regis, Jakarta Lao', ḍâlem prosesi sè èlangsungaghi kalabân khoso'. Akaḍ nèka Al Ghazali sareng Alyssa èlangsungaghi kalabân tertutup ḍâri mèḍia. Al Ghazali abinè Alyssa kalabân maskabin logam mulia sè berrâ'na 16,6 gram sareng pessè 2025 euro. È bâkto akad nèka, Alyssa ngagghuy adhât Sondhâ kalabân siger è cètakna. Kaḍuwâna jhughân mabâḍâ intimate dinner party saamponna acara salamâdhdhân sè èḍâtengngè sareng kalowargana tor ca-kancana sè semma'. Saamponna panèka, Al Ghazali sareng Alyssa Daguisé mabâḍâ after party kalabân cè' sennengnna. Salamâdhdhân sè nomer ḍuwâ' èlaksanaaghi è tangghâl 19 Junè 2025 kalabân bentu' tongngepphân, sè èlaksanaaghi è malam Kâmmis è Jakarta Convention Center (JCC). Nalèkana akaḍ ngagghuy adhât Sondhâ, maka acara tongngepphân panèka ngangghuy adhât Jhâbâ sè kowat "Javanese Royal Wedding". Tampilan Reog Ponorogo noro' ngala' atèna tamoy sè ḍâteng. Kaḍuwâna aranaaghi ka Benua Afrika mènangka dhâddhi tojjhuwân kaangghuy alaksanaaghi bulan madu kaḍuwâna. Al sareng Alyssa jhughân ngako terro langsunga ngaghungè pottra.

 Sombher